**Anexă**

**la Hotărârea nr. 12/2021**

**CONTRACT DE MANDAT**

Încheiat astăzi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, între:

**Consiliul Județean Cluj** cu sediul în municipiul Cluj-Napoca, Calea Dorobanților nr. 106, județul Cluj, tel. 0372640099 (denumit în continuare „mandant"), reprezentat prin președinte, domnul Tișe Alin

și

**Domnul/doamna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (denumit(ă) în continuare „mandatar"), domiciliat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_ nr. \_\_\_\_\_\_\_\_\_\_\_\_, Bl. \_\_\_\_\_\_\_\_\_\_\_\_, Sc. \_\_\_\_, Et. \_\_\_\_, Ap. \_\_\_\_, județul \_\_\_\_\_\_\_\_\_\_\_\_\_\_\_\_\_\_\_\_, identificat cu C.I., seria \_\_\_\_\_\_ nr. \_\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_\_\_ Cluj, la data de \_\_\_\_\_\_\_\_\_\_\_\_\_\_\_\_\_\_, având nr. de telefon: \_\_\_\_\_\_\_\_\_\_\_\_\_\_\_\_\_\_\_\_ și adresă e-mail:

urmare a acordului de voință intervenit între părțile semnatare,

s-a încheiat prezentul contract de mandat, în condițiile și limitele ce urmează a fi prezentate mai jos și în aplicarea următoarelor acte normative: art. 173 din Ordonanța de Urgență a Guvernului nr. 57/2019 privind Codul administrativ și ale art. 2009 – 2042 din Legea privind Codul civil nr. 287/2009, republicată, cu modificările și completările ulterioare și ale Hotărârii Consiliului Județean Cluj nr. \_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**Cap. I. - Obiectul contractului**

**Art.1**. Obiectul prezentului contract constă în stabilirea cadrului convențional privind încredințarea și exercitarea calității de reprezentant al Consiliului Județean Cluj în Consiliul de administrație al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în limitele permise de lege și de actul constitutiv, în scopul realizării obiectului de activitate al acestuia.

**Cap. II.- Durata și încetarea contractului**

**Art. 2.** (1) Contractul de mandat se încheie pe o perioadă de 4 ani, respectiv până la data de \_\_\_\_\_\_\_\_\_\_\_\_\_\_\_\_\_\_\_\_\_\_.

 (2) Mandatul reprezentantului Consiliului Județean Cluj numit în Consiliul de administrație al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ca urmare a încetării, sub orice formă, a mandatului reprezentantului inițial coincide cu durata rămasă din mandatul reprezentantului care a fost înlocuit.

 (3) În timpul mandatului, mandatarul poate fi revocat oricând de către mandant, prin retragerea mandatului. Revocarea mandatului poate fi făcută și la propunerea unității sanitare în situația înregistrării unui număr de 3 absențe nemotivate la ședințele Consiliului de administrație din care face parte.

-1-

**Cap.III - Atribuțiile și obligațiile mandatarului**

**Art. 3.** Mandatarul va îndeplini prin vot atribuțiile de mai jos, astfel:

1. participă la ședințele Consiliului de Administrație al \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ și îndeplinește atribuțiile, stabilite prin Legea nr. 95/2006 privind reforma în domeniul sănătății, republicată, cu modificările și completările ulterioare.
2. să depună toate diligențele în scopul îndeplinirii mandatului încredințat, la entitatea la care este mandatar al intereselor unității administrativ-teritoriale;
3. să păstreze confidențialitate cu privire la activitatea entității pe toată perioada mandatului, fiind ținut responsabil de această obligație încă un an de la încetarea prezentului contract;
4. să ia măsuri ca entitatea să transmită mandantului toate datele și informațiile stabilite de acesta;
5. să sesizeze mandantul asupra deficiențelor sau neregulilor de natură a periclita normala funcționare a entității pe care le constată direct sau indirect. În cazul în care deficiențele sau neregulile nu pot fi înlăturate operativ, mandatarul va propune și măsurile ce le consideră că ar trebui luate;
6. să depună la Consiliul Județean Cluj, în termen de cel mult două zile de la data desfășurării ședinței consiliului de administrație, copii conforme cu originalul (ștampilate și semnate de conducerea entității) de pe hotărârile adoptate și procesele-verbale ale ședințelor;
7. să depună un raport trimestrial de activitate, precum și să furnizeze oricând mandantului, la solicitarea acestuia, informații și date asupra exercițiului mandatului său sau legate de activitatea entității, precum și propuneri pentru îmbunătățirea activității acesteia;
8. să înștiințeze mandantul înaintea ședinței consiliului de administrație dacă se găsește în imposibilitatea de a participa la ședința convocată;
9. în absența avizului sau a mandatului special, în cazul discutării în consiliul de administrație a unor acțiuni pentru care este necesar mandat expres, mandatarul va vota împotrivă, dacă nu primește alte instrucțiuni din partea mandantului.

**Art. 4.** (1) Mandatarul acceptă acest contract de mandat și este ținut să-și îndeplinească obligațiile contractuale cu buna-credința și prudența specifică raporturilor juridice cu caracter oneros.

 (2) Mandatarul declară pe proprie răspundere că nu se află în nici una din situațiile de incompatibilitate prevăzute de legislația în vigoare, de statutul său profesional sau de calitatea deținută.

**Art. 5.** Obligațiile mandantului:

În derularea prezentului contract, mandantului îi revine obligația de a achita mandatarului (direct) cheltuieli de deplasare ocazionate de îndeplinirea mandatului său (diurnă, cazare, transport) pe bază de documente justificative la nivelul reglementărilor pentru instituții publice**.**

**Cap. IV - Răspunderea contractuală**

**Art. 6. (1)** Mandatarul este ținut răspunzător în condițiile legislației în vigoare, pentru neexecutarea totală/parțială cât și pentru executarea defectuoasă a contractului;

 (2) Producerea de daune materiale și morale mandantului prin fapte sau omisiuni produse în executarea contractului de mandat atrage răspunderea civilă a mandatarului.

 (3) În cazul în care faptele sau omisiunile au caracter penal, mandatarul răspunde și potrivit legii penale.

 (4) Mandantul nu răspunde pentru actele sau faptele ilicite cauzatoare de prejudicii, săvârșite de mandatar prin depășirea competențelor atribuite prin prezentul contract.

-2-

**Cap. V - Plata cuvenită mandatarului pentru exercițiul mandatului său**

**Art.7.** Pentru îndeplinirea mandatului său, mandatarul este/nu este remunerat.

**Cap. VI. Încetarea contractului**

**Art. 8.** (1)Părțile semnatare ale prezentului contract stabilesc că acesta își poate înceta efectele în următoarele condiții:

 a) Renunțarea mandatarului la mandatul său. În această situație, mandatarul este obligat să notifice mandantului - cu cel puțin 30 zile înainte - renunțarea sa, în caz contrar rămânând obligat la daune interese pentru pagubele ce le-ar provoca;

 b) Revocarea de către mandant a mandatarului său, oricând acesta hotărăște;

 c) Schimbări legislative de natură a împiedica asemenea formă de mandatare;

 d) Decesul mandatarului.

 (2) În cazurile de încetare a contractului prevăzute la literele a), b), c) și d), mandatarul este obligat să înapoieze mandantului înscrisul constatator al mandatului său.

**Cap. VII. - Alte clauze**

**Art. 9.** Mandantul va putea modifica oricând prevederile contractului atunci când necesitățile o impun. Mandantul exonerează de orice răspundere mandatarul în situația modificării sau revocării intempestive a mandatului său.

**Art. 10.** Mandatarul nu poate transmite sau substitui mandatul său altei persoane.

**Art. 11.** În executarea mandatului său, indiferent dacă este general sau special, mandatarul va avea în vedere cadrul legal și criteriile orientative generale sau punctuale, date în scris de mandant.

**Art. 12.** Mandantul are dreptul de a declanșa procedurile privind incidența răspunderii mandatarului oricând consideră justificat, pentru neexecutarea totală/parțială sau executarea defectuoasă a mandatului acestuia.

**Art. 13**. Prezentul contract intră în vigoare la data **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** și s-a semnat în 2 (două) exemplare.

 **MANDANT, MANDATAR,**

 **CONSILIUL JUDEȚEAN CLUJ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Prin Președinte**

 **Tișe Alin**

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

-3-